เรื่องร้องเรียน (จราจร) วันที่ 2023-09-10 03:32:31 — แขวงยานนาวา เขตสาทร กรุงเทพมหานคร
สถานี BTS ตากสิน ไม่มีลิฟต์ และไม่มีบันไดเลื่อน จากชั้น 2 ไปชั้น 3 
รบกวนช่วยประสานงานกับผู้เกี่ยวข้องแก้ไขปรับปรุงให้โดยเร่งด่วนค่ะ

ปัญหาที่เคยพบ:
แถวสาทรช่วงเย็นรถติดมาก จะเดินทางไปต่างประเทศ หา Taxi ไม่ได้ จะเรียก Grab ก็ราคาแพงมากและจะไปไม่ทันเครื่องออก เลยอยากลองใช้บริการขนส่งมวลชนสาธารณะ อยากลองใช้ Airport Link เพราะจะได้ไปทันเวลา แต่สิ่งที่พบคือ 

เดินทาง 3 คน พ่อแม่ลูก แต่ละคนเข็นกระเป๋าเดินทางใบใหญ่ 1 ใบ (นน. ~20 กก) ใบเล็ก 1 ใบ (นน. ~7 กก)  เดินจากคอนโด Rhythm Sathorn 21 ไปขึ้น BTS ตากสิน 

สิ่งที่เจอคือ สถานี BTS ตากสิน 
1) ไม่มีลิฟต์
2) ไม่มีบันไดเลื่อน จากชั้น 2 ไปชั้น 3 (มีแต่บันไดเลื่อนจากชั้น 1 ไปชั้น 2 เท่านั้น)

คุณพ่อหลังไม่ดี (เคยมีปัญหากระดูกสันหลังเคลื่อน)
แม่กับลูกสาวซึ่งตัวเล็ก แรงน้อย ต้องช่วยกันผลักดันกระเป๋าใหญ่น้ำหนัก ~20 กก 3 ใบ ขึ้นบันไดจากชั้น 2 ไปชั้น 3 ซึ่งบันไดก็สูงมาก อากาศก็ร้อนมากๆ แทบจะเป็นลม 

รู้สึกไม่น่าเชื่อว่าจะเจอเหตุการณ์แบบนี้ เพราะสถานี BTS อื่นๆจะมีบันไดเลื่อนจากชั้น 2 ไป ชั้น 3 และมีลิฟต์ แต่สถานีตากสิน ซึ่งเป็นแหล่งท่องเที่ยว มีโรงแรม คอนโด บ้านเรือน นักท่องเที่ยวมากมาย แต่ขนส่งมวลชนเมืองหลวงไม่รองรับ

รู้สึกแย่มากๆ และอายชาวต่างชาติมากๆค่ะ

รบกวนช่วยพัฒนากรุงเทพมหานครให้เจริญขึ้นมากกว่านี้โดยเร่งด่วนค่ะ 

ขอบคุณมากค่ะ